*Projekts*

**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

|  |  |  |
| --- | --- | --- |
| Rīgā | Nr. | 2020. gada \_\_\_. \_\_\_\_\_\_\_\_\_ |

.§

**Noteikumi par aizdevumiem un to procentu likmju subsīdijām komersantiem konkurētspējas veicināšanai**

(...)

1. Pieņemt iesniegto noteikumu projektu.
2. Valsts kancelejai sagatavot noteikumu projektu parakstīšanai.
3. Palielināt akciju sabiedrībai "Attīstības finanšu institūcija Altum" rezerves kapitālu krīzes aizdevumu programmas finansēšanai;
4. Finanšu ministram saskaņā ar Covid-19 infekcijas izplatības seku pārvarēšanas likuma 25. un 31. pantā paredzēto palielināt apropriāciju, kas nepārsniedz 45 130 000 *euro,*  Ekonomikas ministrijai resursiem no dotācijas no vispārējiem ieņēmumiem ieskaitīšanai akciju sabiedrības "Attīstības finanšu institūcija Altum" rezerves kapitālā krīzes aizdevumu programmas finansēšanai;
5. Pamatojoties uz Covid-19 infekcijas izplatības seku pārvarēšanas likuma 24. un 25. pantu, Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Ekonomikas ministrijai finansējumu, kas nepārsniedz 4 870 000 euro, aizdevumu procentu likmju subsīdijām.
6. Ekonomikas ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā protokollēmuma 4.punktā minēto apropriācijas palielināšanu un 5.punktā minēto finansējuma piešķiršanu.
7. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas izmaiņām atbilstoši šā protokollēmuma 4. un 5. punktam un, ja Saeimas Budžeta un finanšu (nodokļu) komisija piecu darbdienu laikā no attiecīgās informācijas saņemšanas dienas nav iebildusi pret apropriācijas izmaiņām, veikt apropriācijas izmaiņas.
8. Finanšu ministrijai, Ekonomikas ministrijai un Zemkopības ministrijai kā akciju sabiedrības "Attīstības finanšu institūcija Altum" kapitāla daļu turētājiem nodrošināt šā lēmuma 4. punktā minēto finanšu līdzekļu ieskaitīšanu akciju sabiedrības "Attīstības finanšu institūcija Altum" rezerves kapitālā.
9. Ekonomikas ministrijai nodrošināt līguma noslēgšanu ar akciju sabiedrību "Attīstības finanšu institūcija Altum" par 5.punktā minētā finansējuma ieskaitīšanu un izmantošanu.
10. Ekonomikas ministrijai, veicot ieguldījumu akciju sabiedrības "Attīstības finanšu institūcija Altum" rezerves kapitālā, ieskaitīt šā rīkojuma 4. punktā minētos finanšu līdzekļus sabiedrības kontā Valsts kasē.

Ministru prezidents A. K. Kariņš

Valsts kancelejas direktors J. Citskovskis

Iesniedzējs:

Ekonomikas ministrs J.Vitenbergs

Vīza:

Valsts sekretārs E.Valantis